
מרכז ההסברה
המטה לטקסים ולאירועים ממלכתיים
[bookmark: _GoBack]
מכרז פומבי מס' 22/2022  לניהול תכנון וביצוע פרויקט עיגון  של מבנה (קונסטרוקציה) לתליית ציוד תאורה, הגברה ועזרים נוספים בטקס הדלקת המשואות
המטה לטקסים ולאירועים ממלכתיים (מרכז ההסברה) (להלן: "המשרד" או "המזמין") פונה בזאת לקבלת הצעות מכרז פומבי מס' 22/2022  לניהול תכנון וביצוע פרויקט עיגון  של מבנה (קונסטרוקציה) לתליית ציוד תאורה, הגברה ועזרים נוספים בטקס הדלקת המשואות (להלן: "השירותים" או "העבודות", וזאת בהתאם לדרישת המשרד ובהתאם למפורט במסמכים המצורפים למכרז זה.

סיור מציעים יתקיים ביום 08.11.2022 בשעה 13:00 בהר הרצל. חובה על המציע או מי מטעמו להשתתף בסיור מציעים. מציע שלא ישתתף בסיור – הצעתו תיפסל על הסף. 

1. תקופת ההתקשרות
תקופת ההתקשרות הינה למשך 3 שנים מיום חתימת הצדדים על הסכם התקשרות. 
תחילת ביצע העבודה והשירותים צפויה בסמוך לאחר קבלת הודעה על הזכייה במכרז ולאחר השלמת כל הנדרש לתחילת ההתקשרות. המציע הזוכה יהיה חייב להיערך לאותו מועד לביצוע העבודות והשירותים. 
המשרד רשאי להאריך את ההתקשרות עם הספק לטובת הקמות, פירוקים ואחסון של המתקן בעוד 5 תקופות נוספות בנות שנה כל אחת, בהתאם להצעת המחיר של הספק הזוכה במכרז ובהתאם לשיקול דעתו הבלעדי של המשרד. 
מובהר בזאת כי המשרד רשאי ואינו חייב להאריך את ההתקשרות, הכל לפי שיקול דעתו הבלעדי.
מבלי לגרוע משיקול דעתו של המשרד בקשר עם מימוש האופציה מובהר כי ככל שיחליט המשרד לממש אופציה להארכה, הוא יעביר לספק את מסמכי ההתקשרות- לרבות מפרטים ותנאים נוספים כפי שיקבע המשרד – הרלבנטיים לאותה שנה והספק יתבקש לאשרם ולבצע את כל הפעולות המקדימות – לרבות מסירת ערבות בנקאית מתאימה, מסמכי ביטוח תקפים ופעולות אחרות שתקבענה במסמכים אלה. ככל שהספק לא ימלא אחר דרישות המשרד הוא יחשב כמי שהפר את התחייבויותיו כלפי המשרד. מובהר כי אם תיווצר מחלוקת בין הצדדים על מימושה של האופציה המשרד יהא רשאי בכל עת להודיע על ביטול הודעת המימוש ולפעול לפי שיקול דעתו לביצוע התקשרות עם ספק אחר.
הארכת ההתקשרות לתקופות נוספות או הרחבת ההסכם יעשה בכפוף להוראות חוק יסודות התקציב, התשמ"ה – 1985, לחוק התקציב השנתי והזמינות התקציבית הנובעת ממנו ולהוראות התכ"מ. כמו כן, תהא ההתקשרות כפופה לחוק חובת המכרזים, התשנ"ב – 1992 ותקנותיו, וכן לתנאים המפורטים במכרז זה ובהסכם.

2. תנאים מוקדמים להשתתפות במכרז/ תנאי סף:
רשאי להשתתף במכרז כל גוף שעומד במועד הגשת ההצעה בכל התנאים כמפורט להלן:

2.1. [bookmark: _Ref381018152]תנאי סף מנהליים (למציע):
2.1.1. [bookmark: _Ref381014958][bookmark: _Ref381014977]המציע הינו גוף משפטי מאוגד הרשום ברשם רשמי ו\או עוסק מורשה.
2.1.2. המציע עומד בדרישות תקנה 6(א) לתקנות חובת המכרזים, התשנ"ג- 1993 ובכלל זה מחזיק בכל האישורים הנדרשים לפי חוק עסקאות גופים ציבוריים, התשל"ו- 1976 (אכיפת ניהול חשבונות ותשלום חובות מס), כשהם תקפים במועד הגשת ההצעה.
2.1.3. [bookmark: _Ref296892065][bookmark: _Ref315969559][bookmark: _Ref391910329][bookmark: _Ref373241086]אם המציע הוא תאגיד - במועד הגשת ההצעה המציע אינו בעל חובות אגרה שנתית לרשות התאגידים בגין שנת 2021 או מוקדם מכך. כמו כן, אינו מוגדר כ"חברה מפרה" ו/או לא נשלחה אליו התראה על היותו "חברה מפרה" כאמור בסעיף 362א' לחוק החברות, התשנ"ט 1999.
2.1.4. מציע שהינו עמותה – המציע בעל אישור ניהול תקין מטעם רשם העמותות תקף לשנת 2021.
2.1.5. [bookmark: _Ref299614156][bookmark: _Ref375118806]למציע מחזור כספי שנתי מינימאלי בהיקף של  8 מיליון ₪ כולל מע"מ בכל אחת מהשנים 2019, 2020, 2021.
2.1.6. ערבות הצעה - על המציע לצרף להצעתו ערבות בנקאית אוטונומית בסכום ועל פי הנוסח והפרטים האמורים בנספח ב'3, שתהיה תקפה עד ליום 28.2.2023. יש להקפיד על נוסח זהה ומדויק. ערבות זו תוחזר למציעים שלא יזכו במכרז. המציע שיזכה במכרז יחליף ערבות זו בערבות לביצוע החוזה כנדרש להלן. 
הצעה שתכלול ערבות אשר אינה עומדת בדרישה של סכום הערבות ו/או תוקף ו/או נוסח תואם תיפסל על הסף.
2.1.7. אין מניעה, לפי כל דין ו/או הסכם שהמציע צד לו, להשתתפותו של המציע במכרז ואין, לפי שיקול דעתו הבלעדי והמוחלט של המזמין, אפשרות כלשהי לקיומו של ניגוד עניינים, ישיר או עקיף, בין ענייני המציע ו/או בעלי השליטה בו ו/או נושאי המשרה שלו ו/או הפועלים מטעמו, לבין ענייני המזמין ו/או מתן השירותים.

3. [bookmark: _Ref403988346][bookmark: _Ref372646808]תנאי סף מקצועיים:
3.1 תנאי סף למציע:
3.1.2 המציע הוא קבלן רשום ברשם הקבלנים- ענף 100 סיווג ג'-  על המציע לצרף אישור עדכני מפנקס הקבלנים הרשומים. 
3.1.3 המציע לא הורשע בעבירה פלילית בעשר שנים האחרונות המסתיימות במועד האחרון להגשת ההצעות. 
 על המציע לצרף אישור בדבר העדר רישום פלילי מהמשטרה (מרשם פלילי).
[bookmark: _Ref447736846][bookmark: _Ref105082200]
4. הצעות למכרז יוגשו לתיבת מכרזים הממוקמת במרכז ההסברה, רח' כנפי נשרים 15, בניין בית התאומים, ירושלים.  את ההצעות יש להגיש עד 28.11.2022 בשעה 12:00.  
5. שאלות הבהרה הנוגעות לפרטי המכרז, יש להפנות בכתב, למרכז המכרז, גב' ליאור גדניאן  באמצעות דואר אלקטרוני liorg@neca.gov.il   (שאלות שיופנו בעל פה או בטלפון לא ייענו ולא יחייבו את המשרד)  וזאת יום ב', 14.11.2022 בשעה 15:00  
6. באתר האינטרנט של המשרד יפורסם מסמך מענה לשאלות ההבהרה זמן סביר לפני המועד האחרון להגשת ההצעה.
7. נוסח מלא ומחייב של המכרז מתפרסם באתר האינטרנט של מינהל הרכש הממשלתי בכתובת: www.mr.gov.il
8. בכל מקרה של סתירה בין הוראות מודעה זו למסמכי המכרז, יגברו הוראות מסמכי המכרז.

